ช่วงนี้เราเดินไปไหนมาไหนก็เจอแต่คนจีนเนอะ  นอกจากจะเป็นนักท่องเที่ยวซะเยอะแล้ว  ยังมีจำนวนเยอะพอดูที่มาทำธุรกิจ ค้าขาย เปิดโรงงานในบ้านเราค่ะ  ช่วงนี้เราเลยจะพบเห็นร้านอาหารสไตล์จีนบ้านๆที่เปิดโดยคนจีน  กุ๊กเป็นคนจีนแท้ๆอยู่เยอะเลย  ข้อสังเกตง่ายๆ  เวลาเราเดินเข้าไปในร้านประเภทนี้  เราจะได้ยินคนคุยกันโช้งเช้งเป็นภาษาจีนมากกว่าภาษาไทยค่ะ  เผลอๆ บรรยกาศอาจจะทำให้เรารู้สึกว่าไม่ได้ทานข้าวอยู่ในเมืองไทยด้วยซ้ำ 5555

ร้านแต้จิ๋วโภชนานี่ก็เป็นร้านลักษณะนี้เช่นกันค่ะ กุ๊กเด็กเสริฟจนกระทั่งเจ้าของร้านคุยกันภาษาจีนกลางเจื้อยแจ้ว  หน้าตาอาหารก็จะเป็นสไตล์จีนแต้จิ๋วแท้ๆ  แบบเรียบง่าย ไม่ตกแต่งจานสวยงามอู้ฟู่แบบภัตตาคาร แต่รสชาติถือว่าโอเคไม่แพ้ร้านดังๆ แถมราคายังเบาๆ  แบบกินง่ายสบายกระเป๋าด้วย

=-= ทำเล =-=

ออกจะซับซ้อนนิดนึง  (ยอมรับเลยว่าวันที่มากินนี่คือขับหลงมาเจอ 555) จากถ. บางขุนเทียนให้ เลี้ยวเข้า ถ.พระยามนธาตุฯ  วิ่งตรงไปจนสุดถนน  ซ้ายมือจะเจอซอยที่มีเซเว่นข้างหน้า  ให้เลี้ยวเข้าไป แล้วหาที่จอดเลย  ร้านอยู่ต้นซอย ขวามือตรงข้ามเซเว่นค่ะ (จอดริมถนน/ซอยเอานะคะ ร้านไม่มีที่จอดให้ค่ะ)

=-= บรรยกาศ =-=

ทางเข้าร้านเป็นกระจกฟิล์มสีรมดำ ทำให้ต้องสังเกตว่าร้านเปิดรึเปล่า  เพราะมันมืดมากๆ  เปิดประตูเข้าไป การตกแต่งจะ ออกแนวบ้านๆมากๆ  ใส่ชุดอยู่บ้านมานั่งกินได้สบายๆ   มีห้องโต๊ะจีนแบบprivate 1 ห้อง  รองรับลูกค้าได้ประมาณ 50-60 คน วันที่แอมไปโต๊ะเต็ม  เค้าเอาเก้าอี้พลาสติกแบบที่เรานั่งกินก๋วยเตี๋ยวข้างทางมาเสริม   (พอจะนึกภาพออกใช่มะว่าชิวแค่ไหน 555????????????)

=-= เมนูที่สั่งมาลอง =-=

- ออส่วนแต่จิ๋ว(หอยนางรม) ☆☆☆☆ คล้ายหอยทอดกระทะร้อน  แต่มันจะเป็นแบบกรอบมากๆ  ไม่ใช่แนวกรอบนอกนุ่มใน  ที่นี่จะใช้เป็นหอยนางรมนะคะ  แอมว่าสดใช้ได้  ความแปลกคือตัวแป้งจะไม่ใส่ๆหรือขาวๆเหมือนที่อื่น  จะออกเป็นแนวสีออกดำๆหน่อย  ไม่แน่ใจว่าเค้าใส่อะไร  แต่อร่อย  แนะนำๆเลย  ไม่เคยทานที่ไหนเป็นแบบนี้

- ผัดเต้าหู้น้ำแดง ☆☆☆☆☆ ที่จีนนี่เป็นอะไรที่ทำเต้าหู้อร่อยมากกกก  มีหลายชนิดให้เลือกทานเลย  ตอนแอมอยู่จีนเลยกลายเป็นเด็กชอบกินเต้าหู้ในบัดดล  ร้านนี้ทำเต้าหู้ทอดอร่อยใช้ได้เลยค่ะ  กรอบนอกนุ่มในมาก  คือ คิดว่าถ้าทานเต้าหู้เปล่าเฉยๆก็อร่อยแล้วอ่ะคะ  เจอซอสน้ำแดงรสกลมกล่อมเข้าไปอีก  คือดีงามมากเลยว่าเป็นจานที่ควรสั่งอีกจานนึงค่ะ

- ปลานึ่งซีอิ๊ว☆☆☆☆ ปลาตัวโต เนื้อขาววว  หวาน ฟู สดมากกก (จำไม่ได้ว่าปลาอะไรค่ะ พอดีน้องสาวสั่งให้) แต่ตัวซอสซีอิ๊วที่นึ่งเจือจางไปนิดนึง  ใครชอบรสชาติแบบMild ทานรสธรรมชาติ  ตามความสดของปลาน่าจะชอบค่ะ  พอดีแอมติดเค็มเลยรู้สึว่ารสมันเบาไปนิด

- ผัดหมี่ฮ่องกง ☆☆☆☆ ดูเป็นอาหารจานง่ายๆ  แต่ปราบเซียนมานักต่อนัก  ด้วยความง่ายของมัน  จึงจำเป็นต้องมีเทคนิคการผัดที่ทำให้อร่อยโดดเด่นไม่ธรรมดา  ของร้านนี้ดูหน้าตาบ้านๆนะ  แต่พอซู้ดเข้าปากแล้วกินเพลินไม่หยุดอ่ะ  เค้าผัดมาดีหอมกลิ่นผัดกระทะแบบจีน  ไม่มันเยิ้มและไม่แฉะไปด้วย คือดีเลย  ใครชอบกินหมี่ผัดจงสั่ง

- ปลาอบมะเขือยาวหม้อดิน ☆☆☆☆ จานนี้คล้ายๆผัดมะเขือหมูสับ  แอมไม่แน่ใจว่าเค้าทำมาผิดหรือเปล่า  เพราะเราเขี่ยดูไม่เจอปลาเลย  555  ลองชิมๆดู  เป็นผัดมะเขือที่ใช้ได้  ตัวมะเขือผัดนุ่มดี  มีกลิ่นน้ำมันจีนหอมๆ  ทานกับข้าวสวยนี่เจริญอาหารสุดๆค่ะ

- ซุปลูกชิ้นหมูสาหร่าย ❎❌???? อันนี้คือสั่งมาเพราะป๊าหิวแล้ว  เมนูนี้ได้เร็วเลยสั่งมารองท้องกัน  ปรากฎว่าไม่อร่อย  555  คือลูกชิ้นมันธรรมดา  ซุปก็จืด  อันนี้ไม่ผ่านนะ  อย่าสั่งๆ

=-= ราคา =-= 

ราคาถือว่าไม่แพงนะคะ  ที่แอมสั่งไป 6 รายการรวมเครื่องดื่ม 1300 กว่าเองอ่ะ  (ราคาไปสูงตรงจานปลา ประมาณ 600 นอกนั้น 100 กว่าๆค่ะ ) ปริมาณเยอะมาก  แอมกินสี่คนห่อกลับ 2 เมนูเต็มๆอ่ะ  กินไม่ไหว

=-= งานบริการ =-=

วันที่แอมไปอาหารช้ามากกกกก  คือใช้เวลากับมื้อนี้สองชม.กว่าเพราะว่าอาหารขาดช่วงสุดๆค่ะ  ไม่แน่ใจเพราะว่าไปกินตรงกับวันพ่อหรือเปล่า  ทางร้านอาจจะไม่พร้อมรับมือกับลูกค้าจำนวนมากๆ  แรงงานในร้านเป็นคนจีนเยอะค่ะ  ถ้าพูดจีนได้จะสั่งอาหารได้รวดเร็วกว่านิดนึงนะคะ????????

 ส่วนพนง.ในร้านบางคนบริการดีมาก  บางคนก็ไม่ค่อยสนใจ เทคออเดอร์หล่น เรียกเติมชาไม่เติมไรงี้  แต่มาร้านบ้านๆแบบนี้ก็ต้องทำใจ  คงจะคาดหวังงานบริการแบบเหลาก็คงไม่ได้

????โดยรวมถือว่าเป็นร้านอาหารจีนที่ฝีมือดีใช้ได้เลยค่ะ  อร่อยแทบทุกเมนูที่ลอง ปริมาณให้เยอะจุใจแบบมีห่อกลับ  ยิ่งราคาเบาๆแบบนี้  มาทานได้บ่อยๆเลยค่ะ
